་ལྡན་པས། །བསྒོམ་པ་ལ་ནི་རབ་ཏུ་སྦྱོར། །ཞེས་སོགས་
མདོ་རྒྱུད་བསྟན་བཅོས་རྣམས་ལས་མང་དུ་གསུངས་པས། བསྟན་པའི་མིག་རྒྱན་ལ་ཕན་པའི་ཕྱིར་
འདུལ་བ་ལས་གསུངས་པ་ལྟར་གྱི་ཆོས་གོས་རྣམ་གསུམ། མིན་ནའང་འདུལ་བ་ཡུལ་ཆོས་དང་བསྟུན་
གསུངས་པ་ལྟར། རིང་འགག །རྔུལ་གཟན། ཐང་ཤམ། ཞྭ་སེར། གདིང་བ། ཟླ་གམ་རྣམས་ཚང་
འགྲིག་འབྱོར་པ་བྱས་ཚོགས་ལ་འདུ་དགོས་ཡིན་ཞིང་ཞྭ་གདིང་ཙམ་མེད་ན་བརྒྱ་ཕྱག་དང༌། ཐང་ཤམ་
སོགས་མེད་ཅིང་། སྟོད་རྗེན། རྡོ་བེམ། འབོབ་ཟོན། འབར་ཞྭ། ཐུལ་གཟན་ཙམ་གྱོན་བྱུང་ན་ཚོགས་
ལ་རྩ་བ་ནས་འདུར་མི་འཇུག །རྩིས་མེད་ཀྱི་འདུས་པ་བྱུང་ན། ལས་ཚན་རྣམས་ཀྱིས་མགྲིན་གཅིག་
དང་ངོ་ལྐོག་མེད་པར་མར་ཞོ་རེ་བླངས་ནས་དཀར་མེར་འབུལ། དེ་ལྟ་བུའི་ཕྱིའི་ཀུན་སྤྱོད་རྣམ་པར་
དག་པ་ལས་མ་གཡོས་པའི་ངོས། ནང་གི་བསླབ་པ་འདུལ་བ་སུམ་བརྒྱ་པར། གང་ཞིག་སྲོག་གཅོད་
གཞན་གྱི་ནོར་འཕྲོག་དང༌། །མི་ཚངས་སྤྱོད་རྫུན་བཅོས་མའི་ཆང་ལ་སོགས། །གར་སོགས་ཕྲེང་
སོགས་མལ་ཆེ་མཐོ་བ་དང༌། །ཕྱི་དྲོའི་ཁ་ཟས་གསེར་དངུལ་ལེན་པ་སྤངས། །ཞེས་གསུངས་པ་ལྟར་
དགེ་ཚུལ། དགེ་སློང་གི་བསླབ་བྱའི་གཙོ་བོ་རགས་སྡོམ་བཅུར་འདུས། དེ་ཡང་རྩ་བ་བཞི་ལ་བསྐྱར་
ནས་ཡན་ལག་རྣམས་ཚང་ན་སྡོམ་པ་རྩ་བ་ནས་གཏོང་བས། འཆབ་སེམས་ཀྱིས་གོས་པར་བྱས་ལ་
བསྐྱར་ནས་ལེན། ལྷག་མ་དྲུག་ལ་ཡན་ལག་རྣམས་ཚང་ཚེ་བཤགས་བྱའི་ཉེས་བྱས་སུ་འགྱུར་བར་
བཤད་པས། རང་སེམས་དཔང་པོར་བཞག་པའི་བཤགས་སྡོམ་གྱི་རྩིས་ཟིན་པར་བྱེད། ལྷག་པར་
བསླབ་པ་ཐམས་ཅད་བག་མེད་པར་བྱེད་པའི་གཞི་ཉེས་པ་མ་ལུས་པ་བསྐྱེད་པར་བྱེད་པའི་རྩ་བ་ནི་
215

རང་ལོ་སོ་གསུམ་ཡན་གྱི་ཕྲིན་ཡིག་དང་གདམས་པའི་སྐོར་སོགས་ཐོར་བུ་འགའ་ཞིག་ཕྱོགས་གཅིག་ཏུ་བསྒྲིགས་པ།
ཆང་ཡིན་ཏེ། མདོ་ལས། ཆང་ནི་རྩྭའི་མཆོག་མས་ཀྱང་མི་བླུད་མི་འཐུང་ངོ་། །ཞེས་གསུངས་པས་ཆོས་
བྱེད་རྣམས་ཀྱི་དུག་ཅན་གྱི་ཟས་ལྟར་སྤངས་བྱའི་གཙོ་བོར་བཤད་ཀྱང་། དེང་སང་བསྟན་པ་ཉམས་སུ་
འདོད་པས་དཀོར་གྱིས་མྱོས་ཤིང་ནག་ཕྱོགས་ཀྱིས་རྒྱུད་བསླད་པའི་ངན་པ་དག་ལྷན་ཅིག་དུ་འདུས་ནས་
ཆང་ལ་བག་མེད་དུ་སྤྱོད་ཅིང་། རང་རེ་ནང་གཙང་ཡིན་པས་འདི་ཙམ་གྱིས་ཅི་སྐྱོན་གཞན་ལ་ཟབ་གྱིས་
ཟེར་བ་འདི་འདྲའི་རིགས་ཅན་ཤིན་ཏུ་མང་བར་གདའ་སྟེ། སྡོམ་ལྡན་རྣམས་ཀྱིས་མྱོས་འགྱུར་བག་
མེད་འཐུང་བ་ལྟ་ཅི་སྨོས། ཅུང་ཟད་ཙམ་གྱིས་ཀྱང་དམྱལ་བའི་གནས་སུ་སྐྱེས་ནས་ཁྲོ་ཆུ་ཁོལ་མ་དབང་
མེད་དུ་འཐུང་དགོས་པ་བཅོམ་ལྡན་འདས་ཀྱིས་གསུངས་ཤིང༌། སངས་རྒྱས་ལ་རྫུན་ག་ལ་མངའ་སྟེ།
འབྲས་མེད་ཕྱིར་ན་རྫུན་མི་གསུངས། །ཞེས་བཤད་པ་ལྟར་ཡིན་ལ། དེས་ན་དམྱལ་བར་འགྲོ་བའི་
ནང་གཙང་ལ་དགོས་པ་ཨེ་འདུག་སེམས་ཡོད་རྣམས་ལེགས་པར་སོམས་དང་། དེས་ན་ད་ཕྱིན་ཆད་ནག་
ཆང་བག་མེད་འགྲིམས་པ་ལྟ་ཅི་སྨོས། དགོན་པའི་ཐོ་ཁོངས་སུ་སྒྲུབ་མཆོད་སྐོངས་དུས་མ་གཏོགས་ཆང་
གཏན་ནས་མི་འགྲིམས། དེ་ལས་འགལ་བ་བྱུང་ན་ལས་ཚན་མགྲིན་གཅིག་པས་ཆད་པ་ཆར་རེ་ལ་མར་
ཞོ་དོ་རེས་འགེལ། གཞན་ཆང་མང་ཉུང་ལ་སྤགས་འགེལ་ལུགས་བྱས་འཇམ་ཚུལ་ལ་འདེབས། ནག་
མོའི་ཆ་མ་བུ་ཡིན་ངེས་ཀྱི་བུ་ནད་དྲག་པོས་བཟུང་བ་ལྟ་བུའི་མི་སྡོད་ཁ་མེད་ཤར་ན་མ་གཏོགས་དགོན་
པར་ཞག་ཏུ་མ་བསྡོད། འགལ་བ་བྱུང་ན་ལས་ཚན་མགྲིན་གཅིག་པར་བཀོད་པས་ཁྱབ་པ་བྱས། ཐབ་
ཀ་བ་རྣམས་ཀྱི་ཁྲིམས་ཤིང་ལ་ཤིན་རེ་སྒྲོག །རྗེ་གོང་མ་རྡོ་རྗེ་འཆང་དང་དབྱེར་མ་མཆིས་པ་དེ་དག་
གི་དུས་དྲན་གྱི་མཆོད་པར་ལོ་རེ་བཞིན་དགོས་པའི་ཀྱེ་རྡོར། བདེ་མཆོག་ནག་པོ་པ། གསང་འདུས་
མི་བསྐྱོད་པ། བདེ་མཆོག་ལཱུ་ཧི་པ། བདེ་མཆོག་དྲིལ་བུ་པ། གསང་འདུས་འཇམ་རྡོར། རྡོ་རྗེ་ཕུར་
པ༑ རྡོ་རྗེ་གུར་རིགས་བསྡུས། བདག་མེད་ལྷ་མོ་བཅོ་ལྔ། གསང་འདུས་རྡོ་རྗེ་སེམས་དཔའི་མཆོད་
ཆོག །བདེ་ཀྱེ་གཉིས་ཀྱི་བླ་མཆོད། རྡོ་རྗེ་ཕུར་པའི་གཏོར་བཟློག །ཀྱེ་རྡོར་རྩ་རྒྱུད། རྣལ་འབྱོར་མ་
ཀུན་སྤྱོད། ཚེ་དཔག་མེད་ལྷ་དགུ །ཀུན་རིག་བསྙེན་པ་རྒྱས་པ་དང༌། ཡང་ཀུན་རིག་གཞན་ཕན་མཐའ་
ཡས་ཏེ། རྒྱུད་འདོན་སྒྲུབ་མཆོད་རྣམས་དང༌། བརྒྱུད་འདེབས་སོ་སོ་རྣམས་དང་། མཚན་བརྗོད་སོགས་
216

འཇམ་མགོན་ཨ་མེས་ཞབས་ངག་དབང་ཀུན་དགའ་བསོད་ནམས་ཀྱི་གསུང་འབུམ། པོད་དང་པོ།
ཆོས་སྤྱོད་ཆེ་ཕྲ་ཐམས་ཅད་དབུ་མཛད་ཆེན་མོ། བྱང་འདྲེན། ཆོས་ཁྲིམས་གསུམ་དང་། བླ་བྲང་ནས་སྐུ་
ཚབ་རེ་དང་བཅས་པས་གྲྭ་པ་ཞལ་གྲངས་བདུན་ལས་མི་མང་བ་གཞུང་སོ་སོ་རྒྱུགས་གནོན་ངོ་ལྐོག་མེད་
པར་བྱེད་དགོས་ཡིན། གསོ་མའི་ལོ་གཞུང་རྣམས་ཚར་འགྲིག་མེད་ཀྱང་ཁ་ལྟར་ཁྱབ་པ་ཙམ་བྱེད།
གཞན་མ་བཀྲ་ཤིས་ཡན་ཚངས་འགྲིག་མེད་ཚེ་ཚོགས་ལ་འུར་འདོན་མི་སྟེར། སྒྲུབ་མཆོད་རང་རང་
ལ་དགོངས་པའི་དབུ་བརྒྱན། རྡོར་དྲིལ། དཔའ་བོའི་ཐོད་བཅིངས། ནང་མཆོད། ཌཱ་མ་རུ། དར་དཔྱངས་
སོགས་གང་དགོས་བསྟན་པའི་མིག་རྒྱན་ལ་ཕན་ངེས་པ་སོ་སོ་ནས་བློ་ཁུར་བསྐྱེད་ལ་ཚང་འགྲིག་གལ་
ཆེ༑ ཚང་འགྲིག་མ་བྱུང་ཚེ་གདན་ནོན་སྐལ་བ་ཕྱེད་ལས་མི་སྟེར་གཞན་མ་མ་ཚང་བ་མང་ཉུང་ལ་སྤགས་
པའི་འགེལ་ལུགས་བྱེད། རྒྱུན་པའི་མང་ཇ་འཇམ་ཚུགས་སོགས་ལ་སྦྱིན་བདག་གི་རིམ་གྲོ་གསལ་ཁ་
བྱུང་ན་མ་གཏོགས། ཆོས་སྤྱོད་རྣམས་སྔར་འཁྱུད་གང་ཡོད་རྣམས་བསྲེ་ལྷད་མེད་པར་སྨིན་རྒྱས་རང་
བྱང་འདྲེན་པས་སེམས་ཁུར་བསྐྱེད་དེ་ནན་ཏན་གྱིས་བསྒྲུབ་པ་དང༌། དེ་ལ་འདུས་པའི་ཚོགས་ཀྱིས་ཀྱང་
ལེ་ལོ་དང་སྒྱིད་ལུག་མེད་པར་ལུས་སེམས་རྩེ་གཅིག་པས། བསྟན་པ་དང་སེམས་ཅན་སྙིང་ཁོངས་སུ་
བཅངས་པའི་དད་འདུན་དྲག་པོས་མགྲིན་གཅིག་ཏུ་མཛད་འཚལ་ཏེ། དགོན་གནས་གང་དུ་ཡང་
རྒྱུན་པའི་ཆོས་སྤྱོད་འདི་ལ་རེལ་ཤོར་བྱུང་ཚེ་ས་ཕྱོགས་དེར་འཁྲུག་ལོང་དང་རིམ་ནད་སོགས་མི་མཐུན་
པའི་རྐྱེན་སྣ་ཚོགས་འབྱུང་བ་མྱོང་བས་གྲུབ་ལེགས་པས་ཁེ་ཉེན་ཐུགས་ལ་བཞག་པའི་སྤངས་བཞེས་
འཛོལ་མེད་ཅིས་ཀྱང་མཛོད། གཞན་ཡང་གྲྭ་ཚང་དུ་བ་གླང་བོང་བུ་ར་ལུག་རྣམས་རྒྱུན་དུ་མི་བསྟེན།
དགོན་པའི་ཐོ་ཁོངས་སུ་མདའ་རྡོ་མཆོང་གསུམ་རྒྱང་འབོད་ཀྱི་ཀུ་ཅོ་སོགས་དགོན་པའི་མིག་ལྟོས་ལ་
གནོད་པའི་བྱ་བ་ནམ་ཡང་མི་བྱེད་ཅིང༌། བྱས་པ་བྱུང་ན་ལོ་བཅུ་གསུམ་མན་ཆད་ལ་བང་ཆེན་སོགས་
རྐང་འགྲོའི་ཆད་པ་ཚབས་ཆེ་ཆུང་ལ་སྤགས་ནས་འགེལ། ལོ་སུམ་ཅུ་མན་རྐང་འགྲོ་མི་ལྕོགས་པ་རྣམས་
ལ་མར་ཉག་བདུན་རེ་གོང་བཀོད་ལྟར་འགེལ། ཚེ་མཚམས་པ་དང་བསྙེན་མཚམས་པ་སོགས་གཏན་
བཞུགས་ཀྱི་གྲྭ་པ་རྣམས་གོང་དུ་ཕུད་པའི། གཞན་མ་གྲྭ་པ་བྱིང་རྣམས་སྟོན་ཟླ་གསུམ་དང་དཔྱིད་ཟླ་
217

རང་ལོ་སོ་གསུམ་ཡན་གྱི་ཕྲིན་ཡིག་དང་གདམས་པའི་སྐོར་སོགས་ཐོར་བུ་འགའ་ཞིག་ཕྱོགས་གཅིག་ཏུ་བསྒྲིགས་པ།
གསུམ་མ་གཏོགས། རྒྱུན་པར་གཏན་བཞུགས་མཛད་དགོས་ཡིན། གྲྭ་ཁང་རྣམས་རང་རང་གི་བདག་
ཏུ་བཟུང་བ་རྣམས་སོ་སོ་ནས་ཐུན་ཚགས་བདག་རྐྱེན་ཡང་དག་བྱེད་པ་དང་། བདག་མེད་བྱུང་ན་ལས་
ཚན་ངོས་མ་དང་བཅས་པ་གྲོས་སུ་བསྟུན་ནས་གྲྭ་པ་འཇུག་ལུགས་བྱེད། རི་རྒྱ་ཀླུང་རྒྱའི་ཆ་ཆོས་གཞིས་
ནང་ཁུལ་ནས་བྱས་པ་བྱུང་ན་ཤ་ཚངས་སུ་ཁྱི་ཁྲིད་ཀྱི་དཔེས་ནག་ཆེན་དུ་འདུག་པས་དྲན་འཛིན་ཕྱི་
ལམ་ཁེགས་པ་གཏོང་དགོས་ཡིན་ཞིང༌། དཔོན་གོ་མི་ཅིག་པ་ནས་འགལ་བ་བྱུང་ན་ལུགས་གཉིས་
ཐད་ནས་སྔར་འཁྱུད་ལས་མི་གཡེལ་བའི་སྲུང་རྒྱ་ལེ་ལོར་མ་ཤོར་བ་བྱེད། ཅི་སྟེ་མ་ཐུབ་པ་བྱུང་ན་
ཁྲིམས་སར་ཐུག་པ་ལས་འོས་མེད། མདོར་ན་འདིར་བཞུགས་ཀྱི་དགེ་འདུན་བགྲེས་པ་རྣམས་ཀྱི་གཞོན་
པ་རྣམས་ལ་བླང་དོར་གྱི་གནས་རྣམས་མི་ཤེས་པ་གོང་ཕུད། ཤེས་པ་དྭངས་ལེན་གྱི་བསྟན་པ་དགོན་
གནས་དང་བཅས་པ་སྙིང་ཁོངས་སུ་བཅངས་པའི་ལེགས་སློབ་ཉེས་བཅོས་ཚུལ་བཞིན་དུ་བགྱིད་པ་
དང༌། གཞོན་པ་རྣམས་ཀྱིས་ཀྱང་དྭངས་ལེན་ཡང་དག་བགྱིས་ངོས་མིག་ལྟོས་ལ་ཕན་པའི་བཀུར་
སྐྱོང་གོ་མ་ལོག་པའི་སྤངས་བླང་འཇོལ་མེད། མགོ་འོག་ཏུ་ལུས་ཚུད་པ་ཞིག་སོ་སོ་ནས་ངེས་པ་གལ་
ཆེ༑ དེ་ལྟར་གོང་བཀོད་ཀྱི་བཅའ་ཁྲིམས་དེ་རྣམས་ལ་ཡི་གེ་འདི་ནང་ལས་མ་གཡོས་པའི་བླང་དོར་
གྱི་དོ་དམ་ཡང་དག་ངོས་མ་སྦྲེལ་པོ་ལས་ཚན་རྣམས་དང་བཅས་པས་ངོ་ལྐོག་མེད་པར་བསྟན་པ་དགོས་
གནས་བླ་མ་བརྒྱུད་པ་དང་བཅས་པ་སྙིང་ཁོངས་སུ་བཅུག་པ་བྱེད་དགོས་ཡིན། དགེ་འདུན་བྱིང་གྱི་
བསྟན་འཛིན་དང་བཅས་
ཡང་བསྟན་པ་མ་བསམ། ངོས་མ་སྦྲེལ་པོ་དང་ལས་ཚན་སོ་སོའི་ཡང་ངོ་དགའ་སོགས་ལ་བལྟས་སེམས་
ཁུར་མ་བསྐྱེད། ངེད་རང་གིས་ཀྱང་བསྟན་པ་བསྟན་འཛིན་དང་བཅས་པ་སྙིང་ནས་མ་བསམ་པའི་
བག་མེད་ཀྱི་སྤྱོད་པ་གནས་ནས། སྒྲིབ་པ་མེད་པའི་ཡེ་ཤེས་ཀྱི་སྤྱན་དང་ལྡན་པའི་བསླུ་བ་མེད་པའི་
དཀོན་མཆོག་རྒྱ་མཚོའི་ཚོགས་ཀྱིས་ཐུགས་ཀྱི་ཁྲེལ་བར་འགྱུར་ཞིང་། དེ་ལྟར་གྱུར་ན་མཆོག་དང་ཐུན་
མོང་གི་དངོས་གྲུབ་ལ་རིང་དུ་བྱེད་པས། དེ་ལྟར་ངེས་པའི་སྤང་བླང་འཛོལ་མེད་ཅིས་ཀྱང་གལ་ཆེ། རྒྱུ་
མཚན་དེས་ན་དགེ་འདུན་གྱི་དཔང་པོར་ལས་ཚན་རྣམས་ཡོད། ལས་ཚན་རྣམས་ཀྱི་དཔང་པོར་ངེད་
རང་ཡོད། ངེད་རང་གི་དཔང་པོར་དཀོན་མཆོག་རྣམས་ཡོད་པ་ཡིན་པས་དེ་བཞིན་ངེས་འཚལ་ཏེ།
218

འཇམ་མགོན་ཨ་མེས་ཞབས་ངག་དབང་ཀུན་དགའ་བསོད་ནམས་ཀྱི་གསུང་འབུམ། པོད་དང་པོ།
སྤྱོད་འཇུག་ལས། སངས་རྒྱས་བྱང་ཆུབ་སེམས་དཔའ་རྣམས། །ཀུན་དུ་ཐོགས་མེད་གཟིགས་པར་
ལྡན། །དེ་དག་རྣམས་ཀྱི་སྤྱན་སྔར་ནི། །བདག་ནི་མངོན་པར་གནས་སོ་ཞེས། །དེ་ལྟར་ཤེས་ནས་ངོ་
ཚ་དང༌། །གུས་དང་འཇིགས་ལྡན་དེ་ལྟར་གནས། །ཞེས་གསུངས་ཤིང༌། མགོན་པོ་བྱམས་པས་ཀྱང་།
འཇིག་རྟེན་ཀུན་ལ་ཉིན་མཚན་དུ། །ལན་དྲུག་ཏུ་ནི་སོ་སོར་གཟིགས། །ཞེས་སོགས་མང་དུ་གསུངས་
པས་སོ། །ཞེས་གླིང་དགའ་བ་བདེ་བ་ཅན་གྱི་ཆོས་གྲྭ་ཆེན་པོའི་བཅའ་ཡིག་མདོར་བསྡུས་འདི་ནི་ས་
བཅུའི་བྱང་སེམས་བུདྡྷ་རཏྣའི་རྣམ་པར་སྤྲུལ་པ་རིགས་ཐམས་ཅད་དང་དཀྱིལ་འཁོར་ཐམས་ཅད་ཀྱི་
ཁྱབ་བདག་དྲུག་པ་རྡོ་རྗེ་འཆང་ཆེན་པོའི་ངོ་བོར་གྱུར་པ་རྗེ་བཙུན་མུས་པ་ཆེན་པོ་སངས་རྒྱས་རྒྱལ་མཚན་
ཞེས་ཡོངས་འཛིན་དམ་པ་འབྲེལ་ཚད་དོན་དང་ལྡན་ངེས་པ་དེ་ཉིད་གཙོ་བོར་སྨོས་པའི་ཡོངས་འཛིན་
དམ་པ་དུ་མས་ཐུགས་རྗེའི་སྤྱན་རས་ཀྱིས་བུ་གཅིག་པ་ལྟར་འཚོ་བའི་བློ་གྲོས་ཅན་ཤྲཱི་ས་སྐྱ་པ་ཤཱཀྱའི་
དགེ་སློང་བྱམས་པ་ངག་དབང་ཀུན་དགའ་བསོད་ནམས་གྲགས་པ་རྒྱལ་མཚན་དཔལ་བཟང་པོས།
རྗེ་སེམས་དཔའ་ཆེན་པོ་དགུང་ལོ་ལྔ་བཅུ་བཞེས་པ་མེ་མོ་སྦྲུལ་གྱི་ལོ་གླིང་དགའ་བདེ་བ་ཅན་གྱི་དགོན་
གནས་ཆེན་པོ་འདི་བཏབ་ནས་བཟུང་མི་ལོ་བརྒྱ་དང་བརྒྱད་ཅུ་གྱ་གཅིག་འདས་པའི་གྱ་གཉིས་པ་ས་
ཕོ་རྟའི་ལོ། ནག་པ་ཟླ་བའི་དམར་ཆ་རྒྱལ་བ་དང་པོའི་ཚེས་ལ་གླིང་དགའ་བདེ་བ་ཅན་གྱི་སའི་ཆ།
ཡང་དབེན་བསམ་གཏན་ཕུག་གི་རྗེ་སེམས་དཔའ་ཆེན་པོ་ནས་བཟུང་མཁན་བརྒྱུད་རིམ་པར་བྱོན་པ་
རྣམས་དང༌། ས་ལོ་འཇམ་པའི་རྡོ་རྗེ་སོགས་སྐྱེས་ཆེན་དམ་པ་དུ་མའི་གཟིམ་ཕུག་ཆོས་ཀྱི་ཕོ་བྲང་ཆེན་
པོར་ལེགས་པར་སྦྱར་བ་འདིས་བསྟན་པ་དང་སེམས་ཅན་རྣམས་ལ་ཕན་པ་རྒྱ་ཆེན་པོ་འབྱུང་བར་གྱུར་
ཅིག །འདིར་སྨྲས་པ། ཡོངས་རྫོགས་བསྟན་པའི་མངའ་བདག་ས་སྐྱ་པའི། །དྲི་མེད་གསུང་རབ་གླིང་
ལ་དབང་བསྒྱུར་ཞིང་། །རྒྱལ་བའི་ལུང་བསྟན་བརྙེས་པ་བཟང་པོའི་ཞབས། །གང་གི་སྲས་ཀྱི་ཐུ་བོས་
འགྲོ་འདི་སྲུངས། །མགོན་ཁྱོད་དང་པོར་ཀུན་མཁྱེན་རྫོགས་སངས་རྒྱས། །བར་དུ་ས་བཅུའི་བྱང་སེམས་
ཀུན་དགའི་མཚན། །དུས་འདིར་དུས་གསུམ་མཁྱེན་པའི་བཤེས་གཉེན་ཆེ། །ཀུན་གྱིས་འགྲན་ཟླ་བྲལ་
219

རང་ལོ་སོ་གསུམ་ཡན་གྱི་ཕྲིན་ཡིག་དང་གདམས་པའི་སྐོར་སོགས་ཐོར་བུ་འགའ་ཞིག་ཕྱོགས་གཅིག་ཏུ་བསྒྲིགས་པ།
ལ་ཀུན་ནས་དད། །ལྷག་བསམ་རྣམ་དག་ཆུ་གཏེར་ལས་འོངས་པའི། །ཚར་དུ་དངར་བའི་ལེགས་
བཤད་ཆུ་སྐྱེས་འདིས། །བློ་གསལ་འདུས་པའི་ཚོགས་ཀྱི་བུང་བ་རྣམས། །ཚིམ་ནས་ལེགས་བཤད་དར་
དིར་སྒྲོག་གྱུར་ཅིག །ཁོ་བོ་སྔོན་བསགས་ལས་ཀྱི་འཕྲོ་བཟང་བས། །གཙང་མའི་རིགས་སྐྱེས་གཞོན་
དུས་རབ་ཏུ་བྱུང༌། །སྐྱེས་ཆེན་དམ་པ་དུ་མས་རྗེས་བཟུང་ཞིང༌། །ལྷག་པར་དུས་གསུམ་མཁྱེན་པ་བུདྡྷའི་
མཚན། །གང་གི་ངོ་མཚར་རྣམ་ཐར་ཆ་ཤས་འགའ། །ཐོས་པ་ཙམ་གྱིས་མཇལ་འདོད་བཅོས་མིན་
སྐྱེས། །དེ་ལྟར་དད་དང་འདུན་པའི་ཅང་ཤེས་རྟ། །ཡོངས་འཛིན་ཐུགས་རྗེའི་ལྕགས་ཀྱིས་ཉེ་བསྐུལ་
ཏེ༑ ༑རིང་པོར་མ་ལོན་ཆུ་བྲག་གཡང་གསུམ་གྱི། །བགྲོད་དཀའི་ལམ་ལ་ཞུམ་པ་མེད་པའི་བློས། །
འབྲེལ་ཚད་དོན་ལྡན་བླ་མའི་དྲུང་དུ་འོང༌། །ཨེ་མ་ལེགས་བྱས་གོམས་པ་མི་དམན་པས། །མཇལ་མ་
ཐག་ནས་ཐུགས་ཡིད་གཅིག་ཏུ་འདྲེས། །ཟབ་ཡངས་གསུང་གི་བདུད་རྩི་ངོམ་པར་འཐུང༌། །སྔོན་
སྦྱངས་བློ་ཡིས་ཤེས་བྱའི་གནས་ཀུན་རིག །སྐྱེ་ངན་དྲག་པོའི་གནོད་པས་མི་རྫི་བའི། །ཟབ་མོའི་
ཉམས་ལེན་བསྒོམ་པའི་སྐལ་བར་ལྡན། །འདི་ནི་འཕྲལ་དང་ཡུན་དུ་ལེགས་པའི་གཞི། །ངོ་མཚར་
ཚུལ་འདི་མཚན་ལྡན་བླ་མའི་དྲིན། །བཀའ་དྲིན་འཁོར་མཐའ་མེད་པའི་མུས་པ་རྗེ། །མགོན་པོ་ཁྱོད་
ཀྱི་དད་ལྡན་སློབ་བུ་བདག །བྱང་ཆུབ་བར་དུ་བརྩེ་བས་ལེགས་བསྐྱངས་ཏེ། །དུས་འདིར་བསྟན་པ་
རིན་ཆེན་བྱ་བ་ཀུན། །འཕྲལ་དང་ཡུན་དུ་འབད་མེད་མཐར་ཕྱིན་ནས། །བརྒྱད་འཛིན་བཤེས་གཉེན་
ཉི་ཟླ་ལྟ་བུ་ཡིས། །འཛིན་མའི་ཁྱོན་འདི་ཡོངས་སུ་ཁྱབ་གྱུར་ཅིག །ལེགས་པར་སྨྲ་བ་འདི་མ་མཱ་པུཎྱ་ཛྙཱ་
ན་ཤྲཱི་བྷུ་ཏི་པུཎྚི་ཀུ་རུ། །སརྦ་མངྒ་ལཾ།
220

འཇམ་མགོན་ཨ་མེས་ཞབས་ངག